PANEVĖŽIO RAJONO SAVIVALDYBĖS TARYBA

SPRENDIMAS

DĖL NUOMPINIGIŲ DYDŽIO NUSTATYMO

2015 m. sausio 22 d. Nr. T-6

Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalimi, Savivaldybės taryba n u s p r e n d ž i a:

1. Įpareigoti savivaldybės įstaigas, skaičiuojant nuompinigius už savivaldybės materialiojo turto nuomą, vadovautis Lietuvos Respublikos finansų ministro 2014 m. rugsėjo 30 d. įsakymu Nr. 1K-306 „Dėl Nuompinigių už valstybės ilgalaikio ir trumpalaikio materialiojo turto nuomą skaičiavimo taisyklių patvirtinimo“.

2. Pripažinti netekusiu galios Panevėžio rajono savivaldybės tarybos 2007 m. rugpjūčio 30 d. sprendimo Nr. T-201 „Dėl nuompinigių dydžio nustatymo“ 1 punktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Povilas Žagunis